hotchpotch/miracl-hf-unified huggingface dataset:
ป่านางเสือ 2
"ป่านางเสือ 2" ละครโทรทัศน์ไทย สร้างจากบทประพันธ์ของ นอร์แมน วีรธรรม ผลิตโดย กันตนา กำกับการแสดงโดย เอกภพ ตันหยงมาศกุล ออกอากาศปี พ.ศ. 2555 ทาง ช่อง 7 เป็นภาคต่อของละคร ป่านางเสือ นำแสดงโดย ธนพล นิ่มทัยสุข และ จีระนันท์ มะโนแจ่ม
เลอง ฟูโก
ฌ็อง แบร์นาร์ เลอง ฟูโก (; 18 กันยายน ค.ศ. 1819 – 11 กุมภาพันธ์ ค.ศ. 1868) เป็นนักฟิสิกส์ชาวฝรั่งเศส
เลอง ฟูโก เกิดที่กรุงปารีสในวันที่ 18 กันยายน ค.ศ. 1819 ครอบครัวของเขาทำธุรกิจโรงพิมพ์ในกรุงปารีส ฟูโกเป็นเด็กขี้โรคและมีปัญหาทางสายตา เขาจึงไม่ชอบไปโรงเรียน ฟูโกได้รับการศึกษาแบบโฮมสคูลที่บ้านโดยแม่ของเขา และหลังจากนั้นเขาได้ศึกษาด้านแพทยศาสตร์ แต่เรียนได้ไม่นานก็ย้ายไปเรียนด้านฟิสิกส์เพราะกลัวเลือด แต่กระนั้นก็ยังเรียนไม่จบ เพราะฟูโกสนใจด้านการประดิษฐ์ทดลองแทน โดยผลงานชิ้นแรกของเขาเริ่มจากการปรับปรุงระบบภาพถ่ายของหลุยส์ ดาแกร์ และเป็นผู้ช่วยให้กับอาลแฟรด ฟร็องซัว ดอเน นักแบคทีเรียวิทยา
หลังจากนั้น เขาก็ช่วยอีปอลิต ฟีโซ นักฟิสิกส์ ในการพิสูจน์เกี่ยวกับความเข้มข้นของแสงอาทิตย์ รังสี วัดค่าความเร็วแสง พิสูจน์ว่าแสงเคลื่อนที่ในน้ำช้ากว่าในอากาศ รวมถึงสนับสนุนแนวคิดที่ว่าแสงนั้นเป็นคลื่น ไม่ใช่อนุภาค กระทั่งในปี ค.ศ. 1851 ฟูโกได้ทำการทดลองเกี่ยวกับการหมุนรอบตัวเองของโลก โดยใช้ลูกตุ้มพิสูจน์ให้เห็นว่าโลกหมุนรอบตัวเอง ซึ่งรูปตุ้มดังกล่าวถูกเรียกว่า ลูกตุ้มฟูโก (Foucault pendulum) แล้วก็ได้กลายเป็นผลงานที่ทำให้เขาเป็นที่รู้จักในเวลาต่อมา ในปีต่อมา ฟูโกได้ประดิษฐ์เครื่องมือที่ใช้ประโยชน์ในการบ่งชี้ทิศทาง ซึ่งก็คือ ไจโรสโคป โดยเป็นล้อที่ติดตั้งอยู่ในวงแหวนที่หมุนได้ และเมื่อหมุนล้อแล้วมันก็จะหมุนในทิศทางเดิมของมัน ไม่ขึ้นกับการเอียงไปมาของวงแหวน
เลอง ฟูโก เสียชีวิตเมื่อวันที่ 11 กุมภาพันธ์ ค.ศ. 1868 ด้วยโรคปลอกประสาทเสื่อมแข็ง ชื่อของเขาได้ถูกนำไปจารึกลงบนหอไอเฟล ร่วมกับบุคคลสร้างชื่อของฝรั่งเศสอีก 71 คน
โมทีฟ (วงดนตรี)
โมทีฟ เป็นวงดนตรีสัญชาติไทยในค่าย อาร์เอส โปรโมชั่น จากการคว้ารางวัลที่ 2 จากการประกวดในระดับประเทศจากเวที สตาร์ ชาเลนจ์ ปี พ.ศ. 2543 มีเพลงที่เป็นที่รู้จักคือ "อกข้างซ้าย"
วงดนตรีที่สามารถคว้ารางวัลที่ 2 จากการประกวดในระดับประเทศจากเวทีพานาโซนิค สตาร์ ชาเลนจ์ ปี พ.ศ. 2543 ทำให้พวกเขา ประกาศิต ต้าร์ อาร์ต ยอด โก ได้มีโอกาสมาร่วมงานและออกผลงานเพลงชุดแรก โมทีฟ กับอาร์เอส.ฯ
ประกาศิต ต้าร์ อาร์ต ยอด รู้จักกันตั้งแต่ตอนปี 1 ทั้งหมดเจอกันที่สถาบันราชภัฏสวนสุนันทา แต่ช่วงนั้น ประกาศิตและยอดอยู่คนละวงกับ ต้าร์และอาร์ต แต่ก็มีโอกาสเจอะเจอกันตลอด ทั้ง 4 คนมารวมตัวกันตอนช่วงปี 2 โดย ประกาศิต ร้องนำ, ต้าร์ เล่นกลอง, ยอดและอาร์ตเล่นกีต้าร์ ยังขาดมือเบส เลยชวน โก ที่เป็นรุ่นน้องมาร่วมวงด้วย และก่อเกิดเป็นวง โมทีฟ โปรดิวเซอร์ : วรวิทย์ แสงสีดา (แบน)โปรดิวเซอร์ : ปฐมพงศ์ สมบัติพิบูลย์ (โป่ง หินเหล็กไฟ)หมายเหตุ : อัลบั้มนี้วงโมทีฟได้ค่าย Plinn Records ในการโปรดิวเซอร์และจัดการดูแล
ซัมแวร์ไอบีลอง
"ซัมแวร์ไอบีลอง" () เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลแรกจากสตูดิโออัลบั้มชุดที่สองของวง "เมทีโอรา" และเข้าสู่สิบอันดับแรกในหลายๆ ชาร์ตเพลง
มิวสิกวิดีโอกำกับโดยนักเทิร์นเทเบิลของวง โจ ฮาห์น แสดงให้เห็นวงดนตรีกำลังเล่นเพลงหน้าเปลวไฟ มีภาพเป็นครั้งคราวสลับกันไปของเชสเตอร์ เบนนิงตัน และไมค์ ชิโนะดะที่อยู่หน้าฉากหลังที่มีน้ำที่ไหลลงมา ล้อมรอบด้วยคนที่เป็นเหมือนนักบวช ในฉากแรกแสดงให้เห็นห้องที่คาดว่าน่าจะเป็นห้องของเชสเตอร์ มีตัวอักษรจีนเขียนว่าน้ำและไฟ ซึ่งอาจจะแทนสายน้ำและเปลวไฟที่เป็นฉากหลังขณะที่ไมค์กำลังแร็ป วิดีโอได้รับรางวัลวิดีโอเพลงร็อกยอดเยี่ยมในงานประกาศผลรางวัลเอ็มทีวีวิดีโอมิวสิกอะวอดส์ปี 2003
คังตะ
คังตะ (, ) หรือที่เป็นที่รู้จักในชื่อ อัน ชิล ฮยอน เกิดเมื่อวันที่ 27 พฤศจิกายน 1979 เครดิตโดยใช้ชื่อบนเวทีของเขาคังตะ (อังกูล: 강타) เขาเป็นคนที่ป๊อป, R & B นักร้องเกาหลีที่รู้จักกันเป็นครั้งแรกในฐานะนักร้องนำของวงดนตรีเด็ก HOT และในฐานะนักร้องเดี่ยวตั้งแต่เลิกของพวกเขาในปี 2001
ลิปสติก
ลิปสติก () เป็นผลิตภัณฑ์เครื่องสำอางที่ประกอบด้วยรงควัตถุ น้ำมัน ขี้ผึ้ง และสารให้ความชุ่มชื้น ใช้สำหรับทาสี ลวดลาย และเกราะป้องกันไว้บนริมฝีปาก มีลิปสติกหลากหลายสีและรูปแบบ เช่นเดียวกับเครื่องสำอางทั่วไป ลิปสติกมักนิยมใช้ในผู้หญิง แต่ผู้ชายก็ใช้ได้ การใช้ลิปสติกมีประวัติย้อนไปถึงยุคกลาง คนไทยรุ่นเก่า ๆ ตามต่างจังหวัดมักเรียกว่า รุท
ริมฝีปาก
ริมฝีปาก เป็นอวัยวะส่วนหนึ่งของร่างกายมนุษย์ และสัตว์หลายชนิด ริมฝีปากจะนุ่ม เคลื่อนไหวได้ และทำหน้าที่เปิดออกเพื่อรับอาหารและใช้เปล่งเสียงและคำพูด ริมฝีปากมนุษย์เป็นอวัยวะที่รับรู้ได้ด้วยการสัมผัส และทำให้เกิดอารมณ์ทางเพศได้เมื่อใช้จูบและในความสัมพันธ์ใกล้ชิดต่าง ๆ และโต้ง
แว่นกันแดด
แว่นกันแดด เป็นอุปกรณ์ถนอมสายตารูปแบบหนึ่งที่ออกแบบมาเพื่อป้องกันอันตรายหรืออาการระคายเคืองตาจากแสงอาทิตย์ และแสงพลังงานสูง (HEV) บางครั้งมีหน้าที่ช่วยเหลือด้านการมองเห็น โดยจะมีเลนส์ที่เป็นสีสัน กรองแสง และทำให้มืด
ผู้เชี่ยวชาญด้านการดูแลสุขภาพแนะนำให้ป้องกันดวงตาเมื่อใดก็ตามที่แสงอาทิตย์ส่อง เพื่อป้องกันสายตาจากรังสีอัลตราไวโอเลต (UV) และแสงสีฟ้า ที่อาจทำให้เกิดปัญหาทางสายตาได้ แว่นกันแดดเป็นสิ่งจำเป็นทันทีหลังจากได้รับการผ่าตัด เช่น อินทราเลสิก (IntraLASIK) และเป็นที่แนะนำให้ใช้ตามเวลาที่กำหนดในพื้นที่ที่เต็มไปด้วยฝุ่นละออง ขณะออกจากบ้านหรืออยู่หน้าจอโทรทัศน์ หรือคอมพิวเตอร์หลังจากผ่าตัดเลเส็ก (LASEK) แว่นกันแดดได้เข้ามามีบทบาทกับผู้มีชื่อเสียง และนักแสดงภาพยนตร์ หากเขาต้องการปกปิดตัวตน ตั้งแต่คริสต์ทศวรรษ 1940 แว่นกันแดดได้รับความนิยม ถือว่าเป็นเครื่องประดับตามแฟชัน โดยเฉพาะตามชายหาด นอกเหนือจากนี้ แว่นกันแดดยังเป็นสิ่งที่หลายคนนั้นขาดไม่ได้ เพราะถือเป็นหนึ่งในเครื่องแต่งกายที่จะช่วยเสริมให้ผู้ส่วมใส่นั้นดูดียิ่งขึ้น
สหพันธรัฐอาหรับ (แก้ความกำกวม)
สหพันธรัฐอาหรับ อาจหมายถึง
วอตไอฟ์ดัน
"วอตไอฟ์ดัน" () เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลแรกจากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายเป็นเรดิโอซิงเกิลในวันที่ 1 เมษายน พ.ศ. 2550 เป็นดิจิตอลดาวน์โหลดในวันที่ 2 เมษายน และซีดีซิงเกิลในวันที่ 30 เมษายน เวอร์ชันแสดงสดของเพลง "วอตไอฟ์ดัน" จาก"" ได้รับการเสนอชื่อเข้าชิงในรางวัล "การแสดงเพลงฮาร์ดร็อกยอดเยี่ยม" ในงานประกาศผลรางวัลแกรมมี ครั้งที่ 52 แต่ก็ไม่ได้ชนะรางวัล เพลงนี้ยังเป็นเพลงประกอบหลักของภาพยนตร์เรื่อง "ทรานส์ฟอร์มเมอร์ส มหาวิบัติจักรกลสังหารถล่มจักรวาล" รวมอยู่ในอัลบั้มซาวด์แทร็ก "" และได้นำไปอยู่ในเกม"กีตาร์ฮีโรเวิลด์ทัวร์" นอกจากนี้ เพลงนี้ยังเป็นบีไซด์ในซิงเกิล "อิริเดสเซนต์ ที่ออกจำหน่ายในสหราชอาณาจักรอีกด้วย
มิวสิกวิดีโอของเพลง "วอตไอฟ์ดัน" เริ่มต้นด้วยหญ้ายุบลงไปในดิน แล้วปรากฏฉากแมงป่องกำลังเดินในที่ที่วงแสดงดนตรีอยู่ แสดงให้เห็นภาพต่างๆ จากการมองข้ามในการกระทำของมนุษย์ที่ส่งผลเสียต่อสิ่งแวดล้อมและโลก โจ ฮาห์น นักเทิร์นเทเบิลของวง เป็นผู้กำกับมิวสิกวิดีโอของเพลงนี้ ซึ่งถ่ายทำที่ทะเลทรายในแคลิฟอร์เนีย วิดีโอออกเผยแพร่เป็นครั้งแรกเมื่อวันที่ 2 เมษายน พ.ศ. 2550 ในเอ็มทีวี และฟิวส์ทีวี และในเอ็มทีวีเอเชีย, เอ็มทีวีเยอรมนี, ทีเอ็มเอฟเนเธอร์แลนด์ และมัชมิวสิกในแคนาดา ในวันที่ 3 เมษายน พ.ศ. 2550
เพลงทั้งหมดแต่งโดยลิงคินพาร์ก
สหพันธรัฐอาระเบียใต้
สหพันธรัฐอาระเบียใต้ ( Federation of South Arabia; ภาษาอาหรับ: اتحاد الجنوب العربي "Ittihad Al-Janūb Al-‘Arabī") เป็นการรวมกลุ่มของรัฐที่อยู่ภายใต้การอารักขาของอังกฤษ ซึ่งต่อมาจะเป็นประเทศเยเมนใต้ ก่อตั้งเมื่อ 4 เมษายน พ.ศ. 2505 จากรัฐในอารักขาทั้งหมด 15 รัฐ ที่รวมตัวเป็น สหพันธรัฐอาหรับเอมิเรตส์ใต้ ในวันที่ 18 มกราตม พ.ศ. 2506 ได้รวมอาณานิคมเอเดนเข้ามา ต่อมาในเดือนกรกฎาคม พ.ศ. 2507 รัฐสุลต่านเอาลากีบน ได้รวมเข้ามาด้วย สหพันธรัฐนี้ได้ส่งนักกีฬาเข้าแข่งขันกีฬาเครือจักรภพอังกฤษใน พ.ศ. 2509 ที่จาเมกา ก่อนจะได้รับเอกราชพร้อมกับดินแดนในอารักขาอาระเบียใต้ ในนามประเทศ สาธารณรัฐประชาชนเยเมนใต้ เมื่อ 30 พฤศจิกายน พ.ศ. 2510
สหพันธรัฐอาหรับเอมิเรตส์ใต้
สหพันธรัฐอาหรับเอมิเรตส์ใต้ (Federation of Arab Emirates of the South; ) เป็นการรวมกลุ่มของรัฐภายในดินแดนอารักขาเอเดนของอังกฤษ ซึ่งต่อมาจะกลายเป็นประเทศเยเมนใต้ สหพันธรัฐของรัฐ 6 รัฐได้รวมเข้ากับอาณานิคมเอเดนเมื่อ 11 กุมภาพันธ์ พ.ศ. 2502 อีก 9 รัฐที่เหลือได้กลายเป็นสหพันธรัฐอาระเบียใต้เมื่อ 4 เมษายน พ.ศ. 2505 และได้รวมกับอาณานิคมเอเดนเมื่อ 18 มกราคม พ.ศ. 2506
ฟ้าผ่า
ฟ้าผ่า เป็นปรากฏการณ์ทางธรรมชาติที่เกิดขึ้นจากอิเล็กตรอนจำนวนมากเคลื่อนที่กันไปมาระหว่างเมฆกับเมฆหรือระหว่างเมฆกับพื้นโลก มีพลังงานสูงมาก ๆ จนอาจก่อให้เกิดอันตรายหรือทำลายสิ่งที่กีดขวาง เช่น คน สัตว์ บ้านเรือนหรือสิ่งปลูกสร้างต่าง ๆ
ฟ้าผ่านั้นเกิดขึ้นจากปรากฏการณ์ธรรมชาติที่เกิดขึ้นภายใต้ก้อนเมฆฝนฟ้าคะนองหรือที่นักอุตุนิยมวิทยาเรียกกันว่าเมฆคิวมูโลนิมบัส (cumulonimbus) ซึ่งจะเป็นเมฆที่มีลักษณะเป็นก้อนขนาดใหญ่มหึมาบริเวณฐานของเมฆ (ขอบล่าง) นั้นจะสูงจากพื้นราว ๆ 2 กิโลเมตรและที่ส่วนของยอดเมฆ (ขอบบน) นั้นอาจจะสูงถึง 20 กิโลเมตร และเมื่อก้อนเมฆนั้นเคลื่อนที่ก็จะมีลมเข้าไปยังภายในก้อนเมฆและจะเกิดการไหลเวียนของกระแสอากาศภายในอย่างรวดเร็วและรุนแรง ทำให้หยดน้ำและก้อนน้ำแข็งในเมฆเสียดสีกันจนเกิดประจุไฟฟ้าและพบว่าประจุบวกมักจะรวมตัวกันอยู่บริเวณยอดเมฆ ส่วนประจุลบจะอยู่บริเวณฐานเมฆ ทั้งนี้ ประจุลบที่ฐานเมฆอาจจะเหนี่ยวนำทำให้พื้นผิวของโลกที่อยู่ “ใต้เงา” ของมันมีประจุเป็นบวก เป็นผลทำใหัเกิด สนามไฟฟ้าระหว่างกลุ่มประจุเหล่านั้น เมื่อประจุ มีการสะสมจำนวนมาก ทำให้ความเครียดของสนามไฟฟ้าเพิ่มสูงขึ้นจนเกินค่าความคงทน ของอากาศต่อแรงดันไฟฟ้า จนทำให้เกิดการคายประจุขึ้น อัน เป็นจุดกำเนิดของการเกิด ฟ้าผ่าขึ้น การคายประจุ อาจเกิดขึ้น ระหว่างก้อนเมฆ หรือ ระหว่าง ก้อนเมฆ กับ พื้นโลก ซึ่งเรียก ปรากฏการณ์ นี้ว่า "ฟ้าผ่า"
1.ฟ้าผ่าภายในก้อนเมฆ
เกิดจากการเชื่อมต่อประจุลบด้านล่างกับประจุบวกด้านบนเข้าด้วยกัน ฟ้าผ่าแบบนี้มักจะเกิดมากที่สุด
2.ฟ้าผ่าจากเมฆก้อนหนึ่งไปยังเมฆอีกก้อนหนึ่ง
เกิดจากประจุลบในเมฆก้อนหนึ่งไปยังประจุบวกในเมฆอีกก้อนหนึ่ง
3.ฟ้าผ่าจากฐานเมฆลงสู่พื้น หรือฟ้าผ่าแบบลบ
เกิดจากการปลดปล่อยประจุลบออกจากก้อนเมฆ จึงเรียกว่า ฟ้าผ่าแบบ ลบ (negative lightning) และเป็นอันตรายต่อ คน สัตว์
และสิ่งต่าง ๆ ที่อยู่บนพื้นนั้นมีเพราะจะมีระยะผ่าลงบริเวณใต้เงาของเมฆฟ้าฝนคะนองเพราะพื้นที่ดังกล่าวถูกเหนี่ยวนำให้มีสภาพเป็นประจุบวก
4.ฟ้าผ่าจากยอดเมฆลงสู่พื้น หรือฟ้าผ่าแบบบวก
เกิดจากการปลดปล่อยประจุบวกออกจากก้อนเมฆ จึงเรียกว่า ฟ้าผ่าแบบบวก (positive lightning) ฟ้าผ่าแบบบวกสามารถผ่าได้ไกลออกไปจากก้อนเมฆ
ถึง 40 กิโลเมตร ภายในเวลา 1 วินาที โดยมักจะเกิดในช่วงท้ายของพายุฝนฟ้าคะนองคือหลังจากที่ฝนซาแล้ว
การป้องกันฟ้าผ่าสามารถทำได้หลายวิธี ตั้งแต่การออกแบบและก่อสร้างอาคารตามหลักการป้องกันฟ้าผ่า รวมไปถึงการติดตั้งสายล่อฟ้า
ชาวเม็กซิโก
ชาวเม็กซิโก () คือประชาชนที่เกิดในประเทศเม็กซิโก
อาร์ลิงตัน
อาร์ลิงตัน () เป็นนครในรัฐเทกซัส สหรัฐอเมริกา จากข้อมูลสำรวจสำมะโนประชากรสหรัฐอเมริกาในปี ค.ศ. 2011 มีประชากร 374,000 คน เป็นเมืองที่มีประชากรมากเป็นอันดับ 50 ของสหรัฐอเมริกา และเป็นอันดับ 7 ของรัฐเทกซัส
อัลวารู ซีซา วีไอรา
อัลวารู ฌูอากิง ดึ เมลู ซีซา วีไอรา () หรือรู้จักในชื่อ ซีซา วีไอรา เกิดวันที่ 25 มิถุนายน ค.ศ. 1933 เป็นสถาปนิกและนักการศึกษาด้านสถาปัตยกรรม ชาวโปรตุเกส ในปี ค.ศ. 1992 เขาได้รับรางวัลพริตซ์เกอร์ จากโครงการปรับปรุงที่เขามีส่วนร่วมในโครงการเชียดู (Chiado) ในลิสบอน ที่เป็นย่านการค้าทางประวัติศาสตร์ที่ถูกทำลายโดยสิ้นเชิงจากเพลิงไหม้ในเดือนสิงหาคม ค.ศ. 1988
อัลโด รอสซี
อัลโด รอสซี (; 3 พฤษภาคม ค.ศ. 1931 – 4 กันยายน ค.ศ. 1997) เป็นสถาปนิกและดีไซเนอร์ ชาวอิตาลี ที่ประสบความสำเร็จในระดับนานาชาติ จากทฤษฏี การวาดเส้น งานสถาปัตยกรรมและการออกแบบผลิตภัณฑ์ เขาได้รับรางวัลพริตซ์เกอร์ในปี ค.ศ. 1990
รอสซีเกิดที่มิลาน ประเทศอิตาลี เขาเริ่มเรียนสถาปัตยกรรมศาสตร์ในปี ค.ศ. 1949 จากโปลีเตกนีโกดีมีลาโน (Politecnico di Milano) เขาจบการศึกษาในปี ค.ศ. 1959 ซึ่งระหว่างศึกษาเขาก็เริ่มเขียนในนิตยสารกาซาเบลลา (Casabella) โดยเขาเป็นนักเขียนให้นิตยสารนี้ระหว่างปี ค.ศ. 1959–1964
อัลโด รอสซีเสียชีวิตจากอุบัติเหตุทางรถยนต์ในเดือนกันยายน ค.ศ. 1997 ในมิลาน
ฟุตบอลชิงแชมป์แห่งชาติอาเซียน 2014
การแข่งขัน ฟุตบอลชิงแชมป์แห่งชาติอาเซียน 2014 หรือในชื่อ เอเอฟเอฟ ซูซูกิ คัพ 2014 ตามชื่อของผู้สนับสนุน ซึ่งในปีนี้เป็นการแข่งขันครั้งที่ 10 ของ สหพันธ์ฟุตบอลอาเซียน ซึ่งเป็นสหพันธ์ฟุตบอลของ เอเชียตะวันออกเฉียงใต้ โดยในปีนี้จะจัดการแข่งขันที่ สิงคโปร์ และ เวียดนาม จัดการแข่งขันกันระหว่างวันที่ 22 พฤศจิกายน ถึง 20 ธันวาคม พ.ศ. 2557
ในการแข่งขันครั้งนี้ เป็นทีมชาติไทยที่คว้าแชมป์ไปครองในที่สุด เป็นการครองแชมป์สมัยที่ 4 และนับเป็นครั้งแรกในรอบ 12 ปีที่ได้แชมป์ อีกทั้งในการแข่งขันครั้งนี้ ความนิยมในทีมชาติไทยของประชาชนชาวไทยพุ่งขึ้นสุดขีด และทำให้อันดับโลกในตารางของฟีฟ่าของทีมชาติไทยยังขยับขึ้นเป็นอันดับที่ 142 จากเดิม 144 อีกด้วย
การแข่งขันนั้นจะนำทีมที่มี อันดับโลกฟีฟ่า ต่ำที่สุด 5 อันดับในอาเซียน มาแข่งแบบพบกันหมดโดยคัดเอา 2 ทีมที่ผลงานดีที่สุดผ่านเข้าสู่รอบต่อไป โดยให้ประเทศลาวเป็นเจ้าภาพในรอบคัดเลือกครั้งนี้ ส่วนทีมที่อันดับสูงสุด 6 ทีมแรกนั้นจะได้เข้าการแข่งขันในรอบแรกทันที
5 ทีมด้านล่างนี้ คือทีมที่ต้องลงเล่นรอบคัดเลือกก่อน มีดังนี้"รวมผล 2 นัด ไทย ชนะ 3–0"
"รวมผล 2 นัด มาเลเซีย ชนะ 5–4"
"รวมผล 2 นัด ไทย ชนะ 4–3"
พรรคสหรัฐว้า
พรรคสหรัฐว้า (United Wa State Party) เป็นหน่วยทางการเมืองของกองทัพสหรัฐว้า ก่อตั้งเมื่อ พ.ศ. 2532 เป็นกลุ่มที่เป็นสมาชิกของสภาแห่งชาติว้า เป็นกลุ่มว้าที่ไม่เป็นคอมมิวนิสต์ และเคยเป็นสมาชิกของพรรคคอมมิวนิสต์พม่า
ประธานพรรคคนแรกคือ เจา นีไล เขาเคยเป็นผู้นำหน่วยรบแบบกองโจรของเซาฮี-เซาพา ผู้เข้าร่วมพรรคคอมมิวนิสต์พม่าใน พ.ศ. 2512 เขาได้เป็นหนึ่งในคณะกรรมการกลางของพรรคใน พ.ศ. 2528 เมื่อก่อตั้งพรรคสหรัฐว้าใน พ.ศ. 2532 เขาได้เป็นประธานพรรค และมาเป็นเลขาธิการพรรคใน พ.ศ. 2538 โดยเปา ยูเซียง เป็นประธานพรรคแทน ก่อนที่ เปา ยูยี พี่ชายของยูเซียงจะขึ้นครองอำนาจใน พ.ศ. 2548 เพราะน้องชายสุจภาพไม่ดี เหว่ย เซียะกังเข้ามาเป็นคณะกรรมการกลางของพรรคใน พ.ศ. 2539
พรรคแห่งชาติกะยัน
พรรคแห่งชาติกะยัน (Kayan National Party) เป็นพรรคการเมืองในพม่า พรรคนี้ต่างจากพรรคแผ่นดินใหม่กะยันและพรรคอื่นๆที่ไม่ได้เข้าร่วมการเลือกตั้งในรัฐกะเรนนี พรรคนี้ได้ลงทะเบียนเพื่อเข้าร่วมการเลือกตั้งใน พ.ศ. 2554
พรรคของชาวกะยันหรือชาวกะเรนนีที่สำคัญอีกพรรคที่เกิดขึ้นก่อนพรรคนี้คือพรรคแผ่นดินใหม่กะยันซึ่งเป็นพรรคที่ก่อตั้งตั้งแต่ พ..ศ. 2529 มีฐานที่มั่นในรัฐกะเรนนี หน่วยคุ้มกันแห่งชาติกะยันเป็นกลุ่มที่แตกออกมาจากพรรคแผ่นดินใหม่กะยันในพ.ศ. 2535 พรรคนี้ได้เจรจาสงบศึกกับกองทัพพม่าเมื่อ 26 มกราคมพ.ศ. 2537 ผู้นำคือชเว อเย พรรคนี้มีสมาชิกราว 200 – 700 คนใน พ.ศ. 2544. และเป็นส่วนหนึ่งของแนวร่วมประชาธิปไตยแห่งชาติ
ยงยุทธ ทองกองทุน
ยงยุทธ ทองกองทุน เกิด 18 กุมภาพันธ์ พ.ศ. 2510 เป็นผู้กำกับภาพยนตร์ ผู้อำนวยการสร้างภาพยนตร์ นักเขียนบทภาพยนตร์ และนักแสดงในบางโอกาส จบการศึกษาโรงเรียนอนุบาลเขลางค์รัตน์อนุสรณ์ จังหวัดลำปาง ระดับประถมศึกษาจากโรงเรียนอัสสัมชัญ ระดับมัธยมศึกษาจากโรงเรียนเตรียมอุดมศึกษา และระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย สาขาวิทยุโทรทัศน์ ทำงานที่บริษัท หับโห้หิ้น บางกอก จำกัด และต่อมาทำงานที่บริษัทแอดเวนเจอร์ ฟิล์ม จำกัด เคยปรากฏตัวตามงานโฆษณาและภาพยนตร์ เช่น "คนป่วนสายฟ้า", "ฝันบ้าคาราโอเกะ" หลังจากนั้นได้มากำกับภาพยนตร์กับค่ายไทเอนเตอร์เทนเม้นท์ โดยกำกับภาพยนตร์เรื่อง "สตรีเหล็ก", "แจ๋ว", "แก๊งชะนีกับอีแอบ" เคยเป็นนายกสมาคมผู้กำกับภาพยนตร์ไทย (แทนปรัชญา ปิ่นแก้ว) ปัจจุบันเป็น ผู้อำนวยการฝ่ายต่างประเทศ บ.จีเอ็มเอ็ม ไท หับ จำกัด หรือ จีทีเอช
เจ้า ลี่อิ่ง
เจ้าลี่อิ่ง หรือ ซานิลเลีย เจ้า (; ชื่อภาษาอังกฤษ: Zanilia Zhao, Zhao Liying) เป็นนักแสดงที่มีชื่อเสียงจากเรื่อง ตำนานลู่เจิน ในบทนำนางเอกของเรื่อง และองค์หญิงกำมะลอ ในบทฉิงเอ๋อ เกิดเมื่อวันที่ 16 ตุลาคม ค.ศ. 1987 ที่เมืองหลางฝาง มณฑลเหอเป่ย ประเทศจีน
จบการศึกษาจาก Langfang School of Electronic Information Engineering, a secondary professional training school เธอสู่เข้าวงการจากการประกวดนางแบบ Yahoo ได้รางวัลชนะเลิศปี 2006 และมีผลงานละครต่อเนื่อง โด่งดังสุดๆกับบทลู่เจินในตำนานลู่เจิน และพลิกบทร้ายในกงภาคสอง และจากนั้น ผลงานเธอก็มีเยอะขึ้นตามลำดับ
ฯลฯ
ฯลฯ
งบประมาณแผ่นดินของไทย พ.ศ. 2558
งบประมาณรายจ่ายประจำปีงบประมาณ พ.ศ. 2558 เป็นงบประมาณเพื่อจัดหาทุนแก่การดำเนินการของรัฐบาลสำหรับปีงบประมาณ 2558
วันที่ 10 มิถุนายน 2557 คณะรักษาความสงบแห่งชาติเห็นชอบกรอบงบประมาณรายจ่ายประจำปี 2558 วงเงิน 2.575 ล้านล้านบาท ขาดดุล 2.5 แสนล้านบาท เป็นงบลงทุน 17.5% มีการเตือนว่า หน่วยงานที่เบิกจ่ายต่ำกว่าเป้ามากอาจถูกตัดงบประมาณลงทุนในปีงบประมาณ 2558 ในถ้อยแถลงงบประมาณปี 2558 ของเขาในการประชุมสภานิติบัญญัติแห่งชาติครั้งแรกในวันที่ 18 สิงหาคม 2557 พลเอก ประยุทธ์ จันทร์โอชา หัวหน้าคณะรักษาความสงบแห่งชาติ
สภานิติบัญญัติแห่งชาติผ่านร่างงบประมาณฯ ในวาระแรกเมื่อวันที่ 18 สิงหาคม 2557 ในวาระสองและสามเมื่อวันที่ 16 กันยายน 2557 โดยคณะกรรมาธิการปรับลดงบประมาณ 16,800 ล้านบาท สุรชัย เลี้ยงบุญเลิศชัย รองประธานสภานิติบัญญัติแห่งชาติ ยืนยันว่าให้สิทธิสมาชิกอภิปรายได้เต็มที่ ปฏิเสธเร่งรัดการพิจารณา แต่ต้องการให้ทันเบิกจ่ายในปีงบประมาณใหม่ ออกเป็นพระราชบัญญัติงบประมาณรายจ่ายประจำปีงบประมาณ พ.ศ. 2558 เมื่อวันที่ 29 กันยายน 2557 ต่อมาในปีพ.ศ. 2560 สำนักงบประมาณรายงานว่ารัฐบาลขาดดุลงบประมาณ จำนวนเงินรวม 552921.7 ล้านบาทสูงสุดในรอบ 11 ปี
องค์กรแห่งชาติปะโอ
องค์กรแห่งชาติปะโอ (; ) เป็นองค์กรทางการเมืองของชาวปะโอในพม่า โดยมีกองทัพแห่งชาติปะโอเป็นกองกำลังติดอาวุธ ใน พ.ศ. 2533 กองกำลังมีทหารประมาณ 500-600 คน กองกำลังนี้ได้ตกลงสงบศึกกับกองทัพพม่า เมื่อ 11 เมษายน พ.ศ. 2534 และได้ควบคุมเขตพิเศษ 6 ในรัฐฉานภาคใต้
พรรคแห่งชาติฉิ่น
พรรคแห่งชาติฉิ่น (Chin National Party; ภาษาพม่า: ချင်းအမျိုးသားပါတီ) เป็นพรรคการเมืองในพม่าที่เป็นตัวแทนของชาวฉิ่น ในการเลือกตั้งทั่วไป พ.ศ. 2553 พรรคลงสมัครรับเลือกตั้งในรัฐฉิ่น และได้ 2 ที่นั่งในสภาล่าง 2 ที่นั่งในสภาบน และ 5 ที่นั่งในสภาท้องถิ่น
ถัง เยียน
ถัง เยียน หรือ ทิฟฟานี ถัง (; ชื่อภาษาอังกฤษ: Tiffany Tang, Tang Yan) เป็นนักร้องและนักแสดงที่มีชื่อเสียงจากเรื่อง Princess Jing เกิดเมื่อวันที่ 6 ธันวาคม ค.ศ. 1983 ที่เมืองเซี่ยงไฮ้ ประเทศจีน
ทิฟฟานี่ ถัง เป็นหนึ่งในดาราดาวรุ่งของจีน เกิดเมื่อวันที่ 6 ธันวาคม ปี 1983 เธอจบการศึกษาจาก Central Academy of Drama เอกศิลปะและการแสดง ที่กรุงปักกิ่งเมื่อปี 2006 ทิฟฟานี่ถือว่าเป็นผู้หญิงที่สวยที่สุดในวิทยาลัยในเวลานั้น และเป็นที่รู้จักในฐานะดาวรุ่งดวงใหม่ของวงการบันเทิงจีนอีกด้วย เมื่อไม่นานมานี้ เธอเพิ่งเซนต์สัญญาเป็นนักแสดงกับบริษัท Chengtian Entertainment ในกรุงปักกิ่ง นอกจากนี้ Wong Jing ผู้กำกับภาพยนตร์ฮ่องกงผู้โด่งดังยังเลือกเธอเป็น “Princess Jing” และได้แสดงภาพยนตร์ฮ่องกงอีกหลายเรื่อง ปี 2007 ทิฟฟานี่ได้รับการเสนอชื่อเข้าชิงรางวัล นักแสดงหญิงยอดเยี่ยม ในงาน Shanghai International Film Festival จากผลงานภาพยนตร์เรื่องแรก Leaving is Another Kind of Love
ประสบการณ์การแสดง
ทิฟฟานี่เคยแสดงละครโทรทัศน์หลายเรื่อง อาทิ Pavilion with Wind, the Long Song of ZhenGuan และ Pretty Countrywoman ปี 2005 เธอได้แสดงละครเรื่อง Paint Still not Dry โดยได้รับบทนำเป็น “Susan” ปี 2006 ทิฟฟานี่ถูกจัดอันดับเป็นนักแสดงยอดเยี่ยมจากเรื่อง Leaving is Another Kind of Love ซึ่งเป็นผลงานภาพยนตร์เรื่องแรกของเธอ ในปี 2007 ทิฟฟานี่ได้เล่นเป็นนางเอกเบอร์หนึ่งในมิวสิควีดิโอเพลง Zhu Xian ร่วมกับนักแสดงไต้หวัน Ren Xianqi (Richie Ren) หลังจากนั้นเธอก็ได้กลายเป็นนางเอกแถวหน้าโดยเฉพาะที่ฮ่องกงและมาเก๊า ทิฟฟานี่ได้รับการยอมรับและชื่นชมจากบรรดานักท่องอินเทอร์เน็ตชาวจีนทั่วโลก ต่อมา เธอก็ได้ถ่ายภาพให้กับนิตยสารแฟชั่นของจีนซึ่งมีแนวคิดทางศิลปะที่แตกต่างกัน
ความสำเร็จ
ปี 2001 ทิฟฟานี่ได้เข้าร่วมการแข่งขันเฟ้นหาสาวงามของจีนในงาน "Shulei Century Star" และได้รับรางวัล "Top Champion" ปี 2004 Zhang Yimou ผู้กำกับชาวจีนเลือกเธอเป็น 1 ใน 14 สาว "Olympic Babies" และได้ร่วมโชว์ "Chinese eight minutes" ในพิธีปิดกีฬาโอลิมปิกที่กรุงเอเธนส์ ปี 2007 ทิฟฟานี่ได้รับการเสนอชื่อเข้าชิงรางวัลในงาน 13th Shanghai International Movie Festival ในสาขา นักแสดงหญิงยอดเยี่ยม และดาราภาพยนตร์หญิงยอดเยี่ยม
ทัศนคติส่วนตัว
เมื่อปี 2006 หลังจากเกิดเรื่องเซ็กส์อื้อฉาวในวงบันเทิงจีน ทิฟฟานี่คัดค้านและประณามถึงกฎระเบียบทุกประเภทที่เห็นว่า การติดต่อพูดคุยกันระหว่างผู้กำกับและนักแสดงหญิงเป็นเรื่องผิดปกติที่ทำให้เกิดเรื่องอื้อฉาวขึ้นบางเรื่องPrincess Wei Young 錦綉未央 (2016) as Li Wei Yong
จีเอ็มเอ็มไลฟ์เฮาส์
จีเอ็มเอ็มไลฟ์เฮาส์ แอท เซ็นทรัลเวิลด์ เอทฟลอร์ (, ชื่อเดิม: เมืองไทย จีเอ็มเอ็มไลฟ์เฮาส์) เป็นหอประชุมขนาดใหญ่สำหรับจัดแสดงคอนเสิร์ต ทำกิจกรรม รวมถึงเป็นที่ตั้งสตูดิโอสำหรับถ่ายทำรายการของช่อง จีเอ็มเอ็ม 25 และช่องวัน ตั้งอยู่ชั้น 8 โซนเอเทรียม ศูนย์การค้าเซ็นทรัลเวิลด์ ถนนราชดำริ กรุงเทพมหานคร
จีเอ็มเอ็มไลฟ์เฮาส์ หรือเดิมคือ เซ็นทรัลเวิลด์ ไลฟ์ เป็นหอประชุมสำหรับจัดงานแสดง จัดกิจกรรม และจัดคอนเสิร์ตขนาดกลาง เริ่มก่อสร้างเมื่อ พ.ศ. 2554 โดยต่อเติมเป็นส่วนขยายจากห้อง ZEN Event Gallery ของห้างสรรพสินค้าเซนที่ได้รับความเสียหายหลังจากเหตุการณ์สลายการชุมนุมบริเวณแยกราชประสงค์เมื่อ พ.ศ. 2553 โดยจุดประสงค์หลักของหอประชุมนี้ คือวางตำแหน่งเทียบเท่าหอประชุมสำหรับจัดแสดงกิจกรรมอื่นๆ ตามที่เซ็นทรัลพัฒนาได้พัฒนาภายในศูนย์การค้าเซ็นทรัลพลาซา และเซ็นทรัลเฟสติวัลสาขาอื่นๆ
เซ็นทรัลเวิลด์ ไลฟ์ เริ่มเปิดทำการวันแรกในวันที่ 9 มิถุนายน พ.ศ. 2555 โดยบริษัท บีอีซี-เทโร จำกัด ได้เช่าพื้นที่เพื่อจัดแสดงงาน "100 ปี ไททานิค นิทรรศการแห่งประวัติศาสตร์โลก" ในวันที่ 9 มิถุนายน จนถึงวันที่ 2 กันยายน พ.ศ. 2555 และก็ได้ใช้จัดกิจกรรมต่างๆ เรื่อยมา
หลัง เซ็นทรัลเวิลด์ ไลฟ์ เปิดให้บริการได้เพียงปีกว่าๆ บริษัท จีเอ็มเอ็ม แกรมมี่ จำกัด (มหาชน) ก็ได้ติดต่อขอเช่าเหมาพื้นที่ เซ็นทรัลเวิลด์ ไลฟ์ ทั้งหมด ยกเว้นส่วน ZEN Event Gallery ที่เป็นกรรมสิทธิ์ของห้างสรรพสินค้าเซน ภายในกรอบระยะเวลา 12 ปี โดยหลังการทำสัญญา จีเอ็มเอ็ม แกรมมี่ ก็ได้ประกาศเปิดตัว เมืองไทย จีเอ็มเอ็มไลฟ์เฮาส์ ขึ้นและได้ทำการบวงสรวงสถานที่เพื่อเริ่มการรื้อถอนและตกแต่งภายในใหม่ทั้งหมดตั้งแต่วันที่ 23 พฤษภาคม พ.ศ. 2557 และมีกำหนดเปิดใช้งานอย่างเป็นทางการในวันที่ 14 พฤศจิกายน พ.ศ. 2557 โดยคอนเสิร์ต NJ's CONCERT : WE BELONG 2GETHER ของ นิว จิ๋วเป็นคอนเสิร์ตแรกที่เปิดทำการแสดง ปัจจุบันจีเอ็มเอ็ม แกรมมี่ ได้ลดชื่อเหลือเพียง จีเอ็มเอ็มไลฟ์เฮาส์ เนื่องจากเมืองไทยประกันชีวิตไม่ได้ต่อสัญญาเป็นผู้สนับสนุนทางการเงินต่อ
ภายในพื้นที่ จีเอ็มเอ็มไลฟ์เฮาส์ จะถูกแบ่งออกเป็นทั้งหมดสองส่วนดังนี้
นักฟุตบอล
นักฟุตบอลหลากชนิด คือนักกีฬาที่เล่นกีฬาฟุตบอลชนิดใดชนิดหนึ่ง ชนิดหลัก ๆ ของกีฬาฟุตบอลคือ ฟุตบอล อเมริกันฟุตบอล คะเนเดียนฟุตบอล ฟุตบอลออสเตรเลีย รักบี้ลีก สมาคมรักบี้ และเกลิกฟุตบอล
มีการประมาณการว่ามีนักฟุตบอล 250 ล้านคนทั่วโลก และนักฟุตบอลจำนวนมากเล่นฟุตบอลชนิดอื่นที่ไม่ใช่ฟุตบอล
ดิเอกซ์แฟกเตอร์
ดิเอกซ์แฟกเตอร์ () เป็นรายการเรียลลิตี้โชว์ทางโทรทัศน์ในอังกฤษ ในรูปแบบการประกวดร้องเพลง เพื่อตามหาผู้มีความสามารถทางด้านเสียงด้นตรี สร้างโดยไซมอน โคเวลล์
ในส่วนของประเทศไทยทาง เวิร์คพอยท์ ได้ซื้อลิขสิทธิ์มาผลิตในรูปแบบของตนเองโดยใช้ชื่อว่า ดิเอ็กซ์แฟกเตอร์ ไทยแลนด์ () โดยซีซั่น 1 จะเริ่มออกอากาศใน พ.ศ. 2560
โจโก วีโดโด
โจโก วีโดโด () เป็นประธานาธิบดีอินโดนีเซียคนที่ 7 และคนปัจจุบันของประเทศอินโดนีเซีย เคยดำรงตำแหน่งนายกเทศมนตรีกรุงจาร์กาตา ก่อนลงสมัครชิงตำแหน่งประธานาธิบดีในปี พ.ศ. 2557 สังกัดพรรคประชาธิปไตยอินโดนีเซีย – ต่อสู้ โดยได้รับการเลือกตั้งเมื่อวันที่ 9 กรกฎาคม พ.ศ. 2557 และเข้ารับสาบานตนรับตำแหน่งในวันที่ 20 ตุลาคม ปีเดียวกัน
ด้านชีวิตส่วนตัว โจโก วีโดโด สมรสแล้ว มีบุตร 3 คน และมีความชื่นชอบในดนตรีร็อก โดยเป็นแฟนเพลงของวงเมทัลลิก้า แลมป์ ออฟ ก็อต เลด เซพเพลิน และนาปาล์ม เดธ
ไอแอมมิวสิค
ไอแอมมิวสิค หรือ บริษัท แพนเทอร์เอนเทอร์เทนเม้นท์ จำกัด , i am เป็นบริษัทค่ายเพลงไทยในเครือ บริษัท ทรู คอร์ปอเรชั่น จำกัด (มหาชน) โดย มี วิทย์ สุทธิถวิล เป็นผู้บริหาร
ไอแอมมิวสิคจดทะเบียนก่อตั้งเมื่อ พ.ศ. 2555 เพื่อต่อยอดจากความสำเร็จของรายการ เดอะวอยซ์ไทยแลนด์ ซีซั่นที่ 1 โดยมี ธนนท์ จำเริญ แชมป์จากซีซั่นที่ 1 และ ธชย ประทุมวรรณ รองแชมป์ เป็นศิลปินเบอร์แรก
ของค่าย
ตะขบไทย
ตะขบไทย เป็นพืชในวงศ์ Flacourtiaceae เป็นไม้ยืนต้นนาดเล็ก ลำต้นอ่อนมีหนามแข็ง ผิวใบด้านบนสีเขียวเข้มเป็นมัน ใบอ่อนสีแดงแกมน้ำตาล ใบห้อยลง ขอบใบมีรอยหยักหยาบๆ ดอกช่อ ออกตามซอกใบ ดอกสีเหลืองแกมเขียว ผลสดมีเนื้อนุ่ม สีเขียวอ่อน สีชมพู หรือสีเขียวอมม่วง เนื้อสีขาว ฉ่ำน้ำ มีรสเปรี้ยว เมล็ดแบน กระจายพันธุ์ทางตอนล่างของเอเชียตะวันออกเฉียงใต้ เป็ยไม้หายากในหมู่เกาะโมลุกกะและเกาะนิวกินี มีปลูกในไทย อินโดจีน และอินเดีย ผลสุกรับประทานเป็นผลไม้สด ใช้ทำโรยัก ดอง หรือทำแยม ใบอ่อนรับประทานเป็นผักสด ผลดิบใช้แก้ท้องเสีย น้ำคั้นจากใบใช้รักษาอาการอักเสบของเปลือกตา เนื้อไม้แข็งใช้ทำเฟอร์นิเจอร์และของใช้ในบ้าน
ชาวสวีเดน
ชาวสวีเดน () เป็นกลุ่มคนเผ่าพันธุ์เจอรมานิก ซึ่งเป็นประชากรส่วนใหญ่ของประเทศสวีเดน
ตำบลศรีดอนชัย
ตำบลศรีดอนชัย สามารถหมายถึงตำบลที่มีชื่อเดียวกันนี้ 2 แห่งในอำเภอและจังหวัดต่าง ๆ คือ
เอส.ดี.เอฟ
เอส.ดี.เอฟ ( ย่อจาก Sex Drug Family) เป็นกลุ่มศิลปินไทย สังกัดแกรนด์มิวสิค ในเครือแกรมมี่ ประกอบด้วยสมาชิกคือ แชมป์ - นิตินันท์ จันทรเดชา (ร้องนำ), แฮ็ค - ฐาปนา ณ บางช้าง (กีตาร์), ไท - จีรศักดิ์ ไฝสิงห์ (เบส) มีผลงานเพลงที่เป็นที่รู้จักจากเพลง "สุดฤทธิ์" เพลงประกอบละครเรื่อง "รักสุดฤทธิ์" และ "เกิดมาเพื่อรักเธอ" เพลงประกอบละคร "สามีตีตรา"
แฮ็คที่เดิมทีเป็นสมาชิกวง แคลช คิดที่จะทำวงต่อหลังจากแคลชได้แยกวงไป ได้เจอกับสมาชิกคนอื่นของวง ซึ่งแต่ละคนเคยเล่นเป็นแบ็กอัป และเคยทำงานเบื้องหลังมาก่อน จนได้มาร่วมวงกัน โดยใช้เวลารวมกันประมาณ 3 ปี โดยชื่อวง S.D.F ฟองเบียร์ - ปฏิเวธ อุทัยเฉลิม เป็นคนตั้งให้
โพลีแคต
โพลีแคท () เป็นวงดนตรีแนวซินธ์ป๊อป จากจังหวัดเชียงใหม่ ภายใต้สังกัดสมอลล์รูม จากผลงานเพลง "พบกันใหม่" ของทางวงก็ทำให้วงโพลีแคทเริ่มเป็นที่รู้จักจากสไตล์การร้องและแนวเพลง ซินธ์ป๊อป
Polycat (โพลีแคท) เกิดจากการรวมตัวกันตั้งวงเล่นดนตรี โดยเริ่มจาก “ผา” และ “นะ” ที่เรียนอยู่มหาวิทยาลัยเชียงใหม่ด้วยกัน ก่อตั้งวงดนตรีขึ้นมา ใช้ชื่อวงว่า “Ska Rangers” วงดนตรีแนวเร็กเก้ สกา มี “นะ” เป็นนักร้องนำ และกีตาร์ “ผา” และ “โต้ง” เล่นเครื่องเป่า โดยได้ “ดอย” และ “เพียว” เพื่อนจากมหาวิทยาลัยพายัพ มาตีกลอง และเล่นเบสให้ พวกเขาเดินสายเล่นดนตรีตามผับต่าง ๆ ในจังหวัดเชียงใหม่เป็นเวลา 3 ปี ก็ฟลุ๊คมาก ๆ ที่ได้มีโอกาสเข้าไปแคสหนัง “เดอะ แฮงค์โอเวอร์ ภาค 2” และเขาเลือกให้เล่นหน่อยนึงโดยเป็นฉากแต่งงาน ที่มีพวกเขาบรรเลงเพลง “I RAN” ของศิลปิน อะฟล็อกออฟซีกัลส์ ทำให้พวกเขาได้รู้จักกับแนวดนตรีที่เรียกว่า “นิวเวฟ” ที่เต็มไปด้วยเสน่ห์ของเครื่องสังเคราะห์เสียง (ซินธิไซเซอร์) จึงยึดเป็นแนวทางใหม่ของวง และได้มีการผสมผสานเครื่องเป่าเข้าไปด้วยจึงเกิดแนวดนตรีแนวใหม่ที่เรียกว่า “ซินธ์ ป็อป หรือ อินดี้ แดนซ์” พร้อมกับชื่อวงใหม่ในนาม Polycat (โพลีแคท)
ซัมเมอร์สต๊อป
ซัมเมอร์สต๊อป () เป็นวงดนตรีแนวป๊อป สัญชาติไทย สังกัดค่ายสมอลล์รูม
จากการเริ่มต้นของสองพี่น้องฝาแฝด "เอิง-เอย" ที่ร่วมเล่นดนตรีด้วยกันตั้งแต่สมัยมัธยม ผ่านเวทีการแสดงและการประกวดตั้งแต่ในรั้วโรงเรียนไปถึงระดับภูมิภาค เมื่อเวลาพ้นผ่าน ทั้งสองต้องแยกกันไปเรียนต่อคนละมหาวิทยาลัย แต่ความฝันความตั้งใจทางด้านงานเพลงก็ไม่ลดละ “เอิง” ได้เข้าร่วมชมรม TU Folksong และได้เจอกับ "แมว" ก็ร่วมก่อตั้งวงขึ้น พร้อมกับ "โดม" รุ่นน้องที่ TU Folksong ที่เข้ามาสมทบในฐานะมือกลองประจำวง หลังจากนั้นก็ได้เข้ามาอยู่ในค่ายเพลง “สมอลล์รูม” ในชื่อวง SUMMER STOPพ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2560
พ.ศ. 2556
พ.ศ. 2557
เหงียน เติ๊น สุง
เหงียน เติ๊น สุง (; 17 พฤศจิกายน พ.ศ. 2492 — ) คืออดีตนายกรัฐมนตรีของเวียดนาม ได้รับการแต่งตั้งจากรัฐสภาเวียดนาม เมื่อวันที่ 27 มิถุนายน พ.ศ. 2549 เขาได้รับการเสนอชื่อเข้าชิงตำแหน่งนายกรัฐมนตรีหลังจากที่ฟาน วัน ขาย นายกรัฐมนตรีคนก่อนหน้าลาออก เหงียน เติ๊น สุงได้รับเลือกให้เป็นผู้นำอันดับสามของพรรคคอมมิวนิสต์เวียดนามต่อจากประธานาธิบดีเจือง เติ๊น ซาง และรัฐมนตรีว่าการกระทรวงกลาโหมฝุ่ง กวาง ทัญ
สุลต่านอัดอัลเลาะห์ มูฮัมหมัด ชาห์ที่ 2
สุลต่านอัดอัลเลาะห์ มูฮัมหมัด ชาห์ที่2
พระองค์เป็นสุลต่านองค์ที่16แห่งรัฐเกดะห์ พระองค์เป็นบุตรของสุลต่านดเซียดดิน มูคาร์ราม ชาห์ พระองค์ครองราชย์ระหว่าง ค.ศ.1687-ค.ศ.1698
พระองค์ครองราชย์ได้11ปี
ด่าง (แก้ความกำกวม)
ด่าง อาจหมายถึง
ด่าง (พืช)
ด่าง เป็นไม้เลื้อยเนื้อแข็งในวงศ์ Labiatae ตามกิ่งมีสันสี่เหลี่ยม มีขนยาวปกคลุม มีเลนติเซลเป็นรอยขีดนูน ใบเดี่ยว เรียงตรงข้าม ดอกช่ออกตามปลายยอด มีดอกย่อยจำนวนมาก ผลกลมรี เมล็ดขนาดเล็ก สีดำ กระจายพันธุ์ในภาคตะวันออกเฉียงเหนือและภาคกลาง พบครั้งแรกโดยหมอคาร์ ชาวไอริช เมื่อเดือนกันยายน พ.ศ. 2454 ในป่าดิบชื้น อำเภอศรีราชา จังหวัดชลบุรี ชื่อสปีชีส์ตั้งเป็นเกียรติแก่ประเทศไทย
คอนเสิร์ตแบบเบิร์ดเบิร์ดโชว์ 1986
คอนเสิร์ตแบบเบิร์ดเบิร์ด ครั้งแรก เป็นชื่อตอนของคอนเสิร์ตแบบเบิร์ดเบิร์ดโชว์ของ ธงไชย แมคอินไตย์ ที่จัดขึ้นเป็นครั้งที่ 1 ในวันที่ 12 กรกฎาคม พ.ศ. 2529 จัดแสดงที่ ศูนย์เยาวชนไทย-ญี่ปุ่นดินแดง จำนวน 2 รอบ จำนวนผู้ชม 6,400 คน
กันต์พิมุกต์ ภูวกุล
กันต์พิมุกต์ ภูวกุล หรือรู้จักในชื่อเล่นว่า แบมแบม (ฮันกึล: 뱀뱀) เกิดเมื่อวันที่ 2 พฤษภาคม พ.ศ. 2540 เป็นนักร้อง และเป็นคนสัญชาติไทยคนที่สองใน JYP Entertainment หลังจากนิชคุณ เป็นหนึ่งในสมาชิกใน JYP ประเทศเกาหลีใต้.
กันต์พิมุกต์ ภูวกุล เกิดที่กรุงเทพฯ เป็นบุตรชายคนที่สามของ กชกร ภูวกุล (มารดา) ส่วนบิดานั้นเสียชีวิตไปตั้งแต่แบมแบมอายุ 3 ปี จากพี่น้องจำนวน 4 คน มีพี่ชาย 2 คือ ศรัณย์ชัย ภูวกุล (ชื่อเล่น เบียร์) กับ ชินดนัย ภูวกุล (ชื่อเล่น แบงค์) และน้องสาวอีก 1 คน คือ หทัยชนก ภูวกุล (ชื่อเล่น เบบี้)
จบการศึกษาในระดับชั้นอนุบาลและประถมศึกษาจากโรงเรียนสายอักษร และย้ายไปเรียนต่อที่โรงเรียนปราโมชวิทยารามอินทรา จนถึงชั้นมัธยมศึกษาปีที่ 2 ปัจจุบันกำลังศึกษาการศึกษานอกระบบ (กศน.)
ในวัยเด็กนั้นกันต์พิมุกต์ได้ฉายแววการโคเวอร์มาตั้งแต่เด็กโดยได้เต้นเพลงของเรน และได้เข้าประกวด Rain Cover Dance In Thailand เมื่อปี 2550 ขณะมีอายุเพียง 10 ขวบเท่านั้น และยังคว้าอันดับ 2 ในฐานะสมาชิกทีม WE ZAA COOL จากรายการประกวด LG Entertainer In Thailand โดยผู้เป็นมารดายังให้การสนับสนุน
นอกจากกันต์พิมุกต์ยังพูดได้ถึง 3 ภาษา ไทย อังกฤษ และเกาหลี และยังมีผลงานทางการแสดงโฆษณาอีกหลายชิ้น และได้มีโอกาสร่วมแสดงในภาพยนตร์ฮ่องกง เรื่อง Fairy Tale Killer ในปี 2555
แบมแบมเข้ารับการฝึกภายในค่ายเจวายพีเป็นระยะเวลา 3 ปีครึ่ง ก่อนที่จะได้เปิดตัวในฐานะสมาชิกก็อตเซเวน แบมแบมได้ปรากฏในรายการ Who Is Next (WIN) ในตอนที่ 4 ร่วมกับ มาร์ค แจ็คสัน ยูคยอม เจฮยอง ซองจิน ยองเค วอนพิล และ จุนฮยอก ซึ่งตอนนี้เป็นการแข่งเด็กฝึกหัดจากเจวายพีและวายจี
เพลงแรกของก็อตเซเวนคือ "Girls Girls Girls" มิวสิกวิดีโอได้เผยแพร่เมื่อวันที่ 14 มกราคม ค.ศ. 2014
รายชื่อละครโทรทัศน์ของดาราวีดีโอ
ละครของดาราวีดีโอ เป็นผลงานละครโทรทัศน์ของ บริษัท ดาราวิดีโอ จำกัด ที่ออกอากาศตั้งแต่ พ.ศ. 2526 ถึงปัจจุบัน ทาง สถานีโทรทัศน์สีกองทัพบกช่อง 7ทางสถานีโทรทัศน์สีกองทัพบกช่อง 7 ได้ปรับผังรายการใหม่ โดยปรับเวลาออกอากาศของละครหลังข่าวให้เป็นเวลา 20.30 น. และเพิ่มเวลาออกอากาศเป็น 2 ชั่วโมง
สร้างโดย บริษัท สามเศียร จำกัด นับตั้งแต่ปี 2530 ช่อง 7 สี ได้ย้ายช่วงเวลาของละครจักร ๆ วงศ์ ๆ จากคืนวันจันทร์-อังคาร หลังข่าวภาคค่ำ มาเป็นช่วงเช้าวันเสาร์และอาทิตย์ เวลา 08.15-09.15 น.จนถึงปัจจุบัน ละครเรื่องสุดท้ายที่ฉายหลังข่าวคือ พระอภัยมณี โดยยังไม่ทันอวสาน ก็ถูกย้ายมาฉายช่วงเช้าแทน และภายหลังดำเนินงานโดย บริษัท ดีด้า วิดีโอ โปรดักชั่น จำกัด แทน
สร้างโดยบริษัท เอเอ็นเตอร์เทนเมนต์ หรือ ดีด้า วิดีโอ โปรดักชั่น และ ดาราวิดีโอ ออกอากาศช่วงบ่ายวันอาทิตย์ ทางสถานีโทรทัศน์สีกองทัพบกช่อง 7 ระหว่างปี 2535 - 2540
เค้กเรดเวลเวต
เค้กเรดเวลเวต () คือเค้กที่มีสีแดงเข้ม แดงอ่อน หรือสีน้ำตาลแดง แต่เดิมคือเค้กแซนด์วิชที่ตกแต่งด้านบนด้วยครีมชีส หรือรู (roux) ปรุงสำเร็จโรยหน้าเค้ก สีแดงในเค้กมาจากการเพิ่มส่วนผสมของบีตรูต หรือสีผสมอาหาร
ส่วนผสมทั่วไปของเค้กเรดเวลเวต ได้แก่ นมเนย เนย โกโก้ และแป้งประกอบอาหาร สำหรับตัวเค้ก และบีตรูต หรือสีผสมอาหาร สำหรับสีของเค้ก
เฟนต์ (เพลงลิงคินพาร์ก)
"เฟนต์" () เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่สองของวง "เมทีโอรา" เพลงนี้ออกจำหน่ายเป็นซิงเกิลที่สองของอัลบั้มในวันที่ 9 มิถุนายน พ.ศ. 2546 และเข้าสู่สามสิบอันดับแรกในหลายๆ ชาร์ตเพลง รวมไปถึงบิลบอร์ดฮอต 100 ซึ่งอยู่ในอันดับที่ 48 และเข้าสู่อันดับ 1 ในชาร์ตเพลงอัลเทอร์เนทีฟของสหรัฐอเมริกา กลายเป็นเพลงที่สามของวงที่ติดอันดับ 1 ในชาร์ต ต่อมาเพลงนี้ได้นำมาผสมกับผลงานของเจย์ซีในอีพี "คอลลิชันคอร์ส" ซึ่งได้นำเนื้อเพลงจากเพลง "Jigga What" จากอัลบั้ม "Vol. 2... Hard Knock Life" มาผสมกับเพลงนี้ นอกจากนี้ วงดนตรีเมทัลคอร์ชาวอเมริกัน I, the Breather ได้บันทึกผลงานคัฟเวอร์เพลงนี้อีกด้วย
มิวสิกวิดีโอ กำกับโดย มาร์ก โรมันเน็ก และถ่ายทำที่ดาวน์ทาวน์ลอสแอนเจลิส แสดงให้เห็นวงกำลังแสดงดนตรีหน้าผู้ชมและสปอร์ตไลต์ โดยผู้ชมคอนเสิร์ตทั้งหมดเป็นสมาชิกจากลิงคินพาร์กอันเดอร์กราวด์ เกือบทั้งวิดีโอแสดงให้เห็นแต่ภาพที่ถ่ายจากด้านหลังของวง โดยการให้แสงใส่พวกเขาให้เกิดเป็นภาพเงาสีดำ ทำให้ภาพด้านหน้าของวงไม่ได้แสดงให้เห็นตลอดเวลาในวิดีโอ แต่จะแสดงให้เห็นในท่อนสุดท้ายของเพลง พวกเขาแสดงดนตรีหน้าอาคารที่ถูกทิ้งร้างที่มีรอยขีดเขียนบนผนังและสัญลักษณ์ของลิงคินพาร์ก
เพลงทั้งหมดแต่งโดยลิงคินพาร์ก
ชาวอาร์เจนตินา
ชาวอาร์เจนตินา () คือประชาชนที่เกิดในประเทศอาร์เจนตินา
รายชื่อรางวัลที่ลิงคินพาร์กได้รับ
รายชื่อรางวัลและการเข้าชิงรางวัลของวงดนตรีร็อกชาวอเมริกัน ลิงคินพาร์ก ()
ลิงคินพาร์กได้รับรางวัล 5 รายการจากการเสนอชื่อเข้าชิงทั้งหมด 9 รายการ
ลิงคินพาร์กได้รับรางวัล 2 รายการจากการเสนอชื่อเข้าชิงทั้งหมด 6 รายการ
ลิงคินพาร์กได้รับรางวัล 6 รายการจากการเสนอชื่อเข้าชิงทั้งหมด 8 รายการ
ลิงคินพาร์กได้รับรางวัล 4 รายการจากการเสนอชื่อเข้าชิงทั้งหมด 18 รายการ
!width="35"| ปี
!width="200"| ผลงานที่ขึ้นชาร์ต
!width="220"| ชาร์ต
!width="50"| อันดับ
สมศักดิ์ ชูโต
ศาสตราจารย์ สมศักดิ์ ชูโต เป็นอดีตรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรี ในรัฐบาลพลเอก เปรม ติณสูลานนท์ (ครม.42) เป็นอดีตอธิการบดีสถาบันบัณฑิตพัฒนบริหารศาสตร์ และอดีตสมาชิกสภานิติบัญญัติแห่งชาติ พ.ศ. 2516
ศ.สมศักดิ์ ชูโต หรือ ศ.ดร.สมศักดิ์ ชูโต ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ซึ่งเป็นสภานิติบัญญัติแต่งตั้งขึ้นในรัฐบาลนายสัญญา ธรรมศักดิ์ หลังเหตุการณ์ 14 ตุลาคม พ.ศ. 2516 ต่อมาในปี พ.ศ. 2517 เขาได้รับแต่งตั้งเป็นอธิการบดีสถาบันบัณฑิตพัฒนบริหารศาสตร์ (NIDA) ดำรงตำแหน่งจนครบวาระในปี พ.ศ. 2521
ต่อมาในรัฐบาลพลเอก เปรม ติณสูลานนท์ (ครม.42) ได้รับแต่งตั้งเป็นรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรีอีกตำแหน่งหนึ่ง จนกระทั่งในอีก 1 ปีถัดมาจึงถูกปรับออกจากตำแหน่งรัฐมนตรีดังกล่าว แต่ยังคงปฏิบัติหน้าที่โฆษกรัฐบาลเช่นเดิม
สมศักดิ์ ชูโต เข้ารับตำแหน่งอธิการบดีสถาบันบัณฑิตพัฒนบริหารศาสตร์ อีกครั้งในปี พ.ศ. 2530
กลุ่ม 10 มกรา
กลุ่ม 10 มกรา กลุ่มการเมืองที่ก่อตัวขึ้นภายใน พรรคประชาธิปัตย์ ซึ่งมีส่วนสำคัญทำให้ พล.อ.เปรม ติณสูลานนท์ นายกรัฐมนตรีในขณะนั้นต้องประกาศยุบสภา
กลุ่ม 10 มกรา ก่อตั้งโดยนายเฉลิมพันธ์ ศรีวิกรม์ อดีตเลขาธิการพรรคช่วงปี พ.ศ. 2522 และนายวีระ มุสิกพงศ์ เลขาธิการพรรคในขณะนั้น โดยที่มาของชื่อกลุ่มมาจากเหตุการณ์เมื่อวันที่ 10 มกราคม พ.ศ. 2530 ณ โรงแรมเอเชีย ที่ประชุมพรรคประชาธิปัตย์ได้ทำการเลือกตั้งหัวหน้าพรรค ซึ่งกลุ่มของนายวีระได้เสนอชื่อนายเฉลิมพันธ์ ส่วนกลุ่มของนายชวน หลีกภัย ได้เสนอชื่อนายพิชัย รัตตกุล หัวหน้าพรรคในขณะนั้น ส่วนตัวนายวีระได้ลงชิงตำแหน่งเลขาธิการพรรคแข่งกับ พล.ต.สนั่น ขจรประศาสน์ ปรากฏว่าทั้งนายเฉลิมพันธ์และนายวีระพ่ายแพ้ต่อนายพิชัยและพล.ต.สนั่น
ทั้งนี้ กลุ่ม 10 มกรานี้มีความไม่พอใจในการบริหารงานของนายพิชัย หัวหน้าพรรคมาเป็นระยะเวลาหนึ่งแล้วในหลายประการ เช่น ไม่เห็นด้วยที่นายพิชัยสนับสนุนนายพิจิตต รัตตกุล ลูกชายของตนเองที่เพิ่งได้รับเลือกตั้งซ่อมเป็น ส.ส. กรุงเทพมหานคร แทนที่นายดำรง ลัทธพิพัฒน์ ที่ถึงแก่กรรมไปด้วยการกระทำอัตวินิบาตกรรม เป็นรัฐมนตรีว่าการกระทรวงวิทยาศาสตร์ เทคโนโลยี และการพลังงาน ด้วยเห็นด้วยพรรษาทางการเมืองของนายพิจิตตนั้นยังน้อยอยู่ หรือการที่เสนอรายชื่อบุคคลเป็นรัฐมนตรี ที่ทางกลุ่มเห็นว่าไม่เหมาะสม เป็นต้น
ต่อมากลุ่ม 10 มกรา ได้ลาออกจากพรรคประชาธิปัตย์พร้อมกับกลุ่มวาดะห์ ภายหลังจากการที่ทั้งสองกลุ่มไม่ยกมือสนับสนุนร่างพระราชบัญญัติลิขสิทธิ์และสิทธิบัตรจนทำให้ พล.อ.เปรม ติณสูลานนท์ นายกรัฐมนตรี ต้องประกาศยุบสภา เมื่อปี พ.ศ. 2531 ซึ่งกลุ่ม 10 มกราบางส่วนและทางกลุ่มวาดะห์ได้ร่วมมือกันจัดตั้งพรรคการเมืองโดยใช้ชื่อว่า พรรคประชาชน ในการเลือกตั้งเมื่อปี พ.ศ. 2531 พรรคประชาชนได้ ส.ส. ในสภาทั้งสิ้น 19 คน ซึ่งในเวลาต่อมาพรรคประชาชนได้ยุบรวมเข้ากับพรรคเอกภาพ ทำให้นายวีระได้แยกตัวไปสังกัดพรรคความหวังใหม่ พร้อมกับกลุ่มวาดะห์ และภายหลังสมาชิกพรรคเอกภาพบางส่วนซึ่งรวมถึงกลุ่ม 10 มกราได้ย้ายเข้าไปสังกัด พรรคสามัคคีธรรม ที่ก่อตั้งขึ้นใหม่
กลุ่ม 10 มกรา หมดบทบาทลงภายหลังการวางมือทางการเมืองของนายเฉลิมพันธ์หัวหน้ากลุ่ม หลังจากเหตุการณ์พฤษภาทมิฬ
อัจฉริยบุคคล
อัจฉริยบุคคล คือบุคคลที่แสดงความสามารถทางปัญญา ความคิดสร้างสรรค์ หรือความคิดริเริ่ม ในระดับที่เกิดจากเชาว์ปัญญาที่เพิ่มขึ้นอย่างรวดเร็วอย่างคาดไม่ถึง อาจหมายถึงมุมมองเฉพาะของแต่ละบุคคล อาจเป็นนักวิชาการในหลายสาขา (เช่น กอทท์ฟรีด วิลเฮล์ม ไลบ์นิซ หรือ เลโอนาร์โด ดา วินชี) หรือนักวิชาการในสาขาเดียว (เช่น อัลเบิร์ต ไอน์สไตน์ หรือ ชาลส์ ดาร์วิน) ไม่มีคำนิยามของอัจฉริยบุคคลทางวิทยาศาสตร์ และคำถามที่ว่าในตัวความนึกคิดเองมีความหมายที่แท้จริงหรือไม่นั้น ยังคงเป็นข้อถกเถียงกันอยู่
ฮูส์คอลล์
Whoscall แอปพลิเคชันสมาร์ตโฟนสัญชาติไต้หวัน โดย บริษัท Gogolook ที่สามารถบอกผู้ใช้งานได้ถึง เจ้าของสายเรียกเข้าทางโทรศัพท์ ซึ่งสามารถทำให้ผู้ใช้งาน เลือกรับสายที่ต้องการรับและไม่ต้องการรับได้ รวมไปถึงการค้นหาเบอร์แบบออฟไลน์และการบล็อกเบอร์โทรเข้า สามารถดาวน์โหลดได้ทั้งในระบบปฏิบัติการ Android, iOS และ Windows Phone ซึ่งมีภาษาให้เลือกถึง 10 ภาษาในแต่ละประเทศ 
ทั้งนี้ การทำงานของ Whoscall นั้น เพื่อให้มีประสิทธิภาพมากที่สุด ขึ้นอยู่กับความเร็วและเสถียรภาพของอินเทอร์เน็ต และเครื่อข่ายของประเทศนั้นๆด้วย
Whoscall ได้รับเลือกจาก Google Play ให้เป็น Best Apps ของปี 2013 ใน 8 ประเทศของเอเชีย 
คำว่า Whoscall นั้น ย่อมาจาก “ Who is calling ?” หรือในภาษาไทยที่แปลว่า “ใครโทรมานะ?” มีให้ดาวน์โหลดแล้ว ฟรี ใน 31 ประเทศ รวมถึง ประเทศ ไต้หวัน, เกาหลีใต้, ฮ่องกง, ญี่ปุ่น, ไทย, และ บราซิล
ที่มาของแอปพลิเคชัน Whoscall นั้น มาจากการรวมตัวทางความคิดระหว่างสามผู้ก่อตั้ง จึงเกิดเป็น Gogolook ที่ในขณะนั้นทั้งสามได้ปลีกตัวจากงานประจำของพวกเขาเพื่อตรวจสอบและรวบรวมความคิดที่หลากหลาย จนกระทั่งวันหนึ่งหลังจากมีสายเรียกเข้าแปลก ๆ โทรเข้ามาขณะประชุมกันอยู่ ทั้งสามจึงพยายามเซิร์ชหาว่าเป็นใครบนอินเทอร์เน็ต ซึ่งสิ่งที่เกิดขึ้นนั้นได้ทำให้พวกเขาทั้งหมดเกิดข้อสงสัยว่า ถ้าเป็นแอปพลิเคชันเพื่อตรวจสอบแบบนี้ จะเป็นไปได้หรือไม่
Whoscall รุ่นแรกถูกปล่อยในเดือนสิงหาคม ปี 2010 และไม่นานก็ได้รับการตอบรับที่ดีขึ้น หลังจาก นายเอริก ชมิดต์ ประธานบริหารของบริษัท Google ได้กล่าวถึง Whoscall ว่า "แอปพลิเคชันที่ชื่อว่า Whoscall บอกคุณได้ว่าใครโทรมา ซึ่งกำลังเติบโตอย่างรวดเร็ว และมาจากประเทศไต้หวันด้วย"
ในตอนนั้นเองที่ทั้งสามผู้ก่อตั้งได้ตัดสินใจออกจากงานประจำของพวกเขา เพื่อทุ่มเทกับการพัฒนาแอปพลิเคชันอย่างจริงจัง และได้เกิดเป็น บริษัท Gogolook จำกัด ในปี 2012 
บริษัทได้รับการสนันสนุนอย่างต่อเนื่องจาก Trinity Investment Corp. และนักลงทุนมากมาย
Whoscall ShowCard ได้ปล่อยเบต้า เวอร์ชัน 4.3 ออกมาให้ผู้ใช้สามารถใส่ข้อมูลและรูปภาพส่วนตัวที่จะปรากฏบนหน้าจอผู้รับสายปลายทางเมื่อโทรออกได้ เปรียบเสมือนนามบัตรส่วนตัวที่สามารถใส่ข้อมูลธุรกิจ ซึ่งรวมไปถึงที่อยู่ ,เวลาเปิดทำการ และรูปภาพ เพื่อโชว์บน ShowCard ของผู้ใช้ ข้อมูลผู้ใช้จะปรากฏขึ้นบนหน้าจอของผู้ที่ได้รับสายปลายทาง เมื่อการโทรสิ้นสุด, ผู้รับ,ก็สามารถเข้าไปดูข้อมูลของเบอร์ที่โทรเข้าอีกทีได้เช่นเดียวกัน
Whoscall ได้ดาวใน Google Play4.4 ดาว
อีกทั้งในปี 2013 ได้รับรางวัล Innovation Award จาก Google Play ประเทศไต้หวัน และรางวัล Google Play’s Best Apps of the Year ในเอเชีย
ปาทริก มอดียาโน
ฌ็อง ปาทริก มอดียาโน (; 30 กรกฎาคม ค.ศ. 1945 — ) เป็นนักประพันธ์ชาวฝรั่งเศสและได้รับรางวัลโนเบลสาขาวรรณกรรมประจำปี ค.ศ. 2014 ซึ่งก่อนหน้านี้ เขาได้รับรางวัลรัฐออสเตรียสาขาวรรณกรรมยุโรป 2012, รางวัลพรีมงดียาลชีโนเดลลูกา 2010 ของแอ็งสตีตูว์เดอฟร็องส์สำหรับความสำเร็จในช่วงชีวิต, รางวัลพรีกงกูร์ สำหรับผลงานเรื่อง "รูว์เดบูติกซ็อปสกูร์" และรางวัลกร็องพรีดูว์รอม็องเดอลากาเดมีฟร็องแซซสำหรับผลงานที่ชื่อ "เลบูลวาร์เดอแซ็งตูร์" ผลงานของเขาได้รับการแปลในกว่า 30 ภาษาและมีชื่อเสียงเป็นที่เลื่องลือ ทั้งในและโดยรอบของประเทศฝรั่งเศส หลังจากนั้นเพียงไม่นาน ผลงานของเขาก็เป็นที่แพร่หลายในภาษาอังกฤษเมื่อเขาได้รับรางวัลโนเบล
ชาวสวิส
ชาวสวิส (, , , , ) คือประชาชนที่เกิดในประเทศสวิตเซอร์แลนด์
ญิบรอน เคาะลีล ญิบรอน
ญิบรอน เคาะลีล ญิบรอน () หรือ คาห์ลีล จิบราน (, ; 6 มกราคม พ.ศ. 2426 – 10 เมษายน พ.ศ. 2474) เป็นกวี, นักเขียน และศิลปินชาวเลบานอน มีผลงานที่เป็นที่รู้จักกันดีคือ "ปรัชญาชีวิต" (The Prophet) ซึ่งเป็นตัวอย่างของงานเขียนแนวสร้างแรงบันดาลใจ (inspirational fiction) เขาเป็นกวีที่มีผลงานขายดีตลอดกาลเป็นอันดับ 3 รองจากเชกสเปียร์และเล่าจื๊อ
ญิบรอน เคาะลีล ญิบรอน เกิดเมื่อ พ.ศ. 2426 ที่เมืองบชัรรี (Bsharri) ทางตอนเหนือของเลบานอน (ขณะนั้นเป็นส่วนหนึ่งของจักรวรรดิออตโตมัน) ในครอบครัวคริสเตียนนิกายมาโรไนต์ เขาไม่ได้เข้าศึกษาในโรงเรียน แต่มีนักบวชช่วยสอนภาษาอาหรับและภาษาซีรีแอกให้ ก่อนจะย้ายไปพำนักที่สหรัฐอเมริกา ที่นั่นเขาได้ตีพิมพ์ "The Madman" หนังสือเล่มแรกของเขาที่เป็นภาษาอังกฤษ และได้เข้าร่วม The Pen League ซึ่งเป็นสมาคมนักเขียนชาวอาหรับ-อเมริกัน นอกจากงานเขียนแล้ว เขายังมีผลงานวาดภาพเหมือนบุคคลต่าง ๆ เช่น คาร์ล ยุง, โอกุสต์ รอแด็ง และวิลเลียม บัตเลอร์ เยตส์ อีกด้วย ในปี พ.ศ. 2466 เขาได้ตีพิมพ์ "ปรัชญาชีวิต" ซึ่งเป็นบทกวีรวมเล่มที่ได้รับความนิยมอย่างสูง ได้รับการแปลไปแล้วกว่า 40 ภาษาทั่วโลก
ญิบรอน เคาะลีล ญิบรอน เสียชีวิตที่สหรัฐอเมริกา เมื่อ พ.ศ. 2474 ด้วยโรคตับแข็งและวัณโรค รวมอายุได้ 48 ปี ร่างของเขาถูกฝังที่บ้านเกิดตามความประสงค์สุดท้ายของเขา
ปลากริมข้างลาย
"สำหรับปลากัดป่าที่หมายถึงปลากัด ดูที่: ปลากัดป่า"
ปลากริมข้างลาย หรือ ปลากริมควาย หรือ ปลากัดป่า (; ) ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากริมชนิดหนึ่ง นับเป็นปลากริมชนิดที่มีขนาดใหญ่ที่สุดและพบแพร่กระจายพันธุ์กว้างขวางหลากหลายที่สุด มีลักษณะเด่น คือ มีครีบหลัง ครีบอก ครีบก้น และครีบหางยื่นออกมาเป็นเส้นเดี่ยว ครีบหลังมีก้านครีบเดี่ยว 2-4 ก้าน และก้านครีบแขนง 6-8 ก้าน ครีบก้นมีก้านครีบเดี่ยว 6-7 ก้าน และก้านครีบแขนง 24-28 ก้าน จำนวนแถวของเกล็ดตามแนวเส้นข้างลำตัวมี 28-29 แถว สีสันมีแตกต่างหลากหลายกันไป แม้ว่าจะอยู่ในแหล่งอาศัยแหล่งเดียวกันก็ตาม นอกจากนี้แล้วบางตัวยังมีจุดกลมสีดำอยู่กลางลำตัวและเหนือครีบอก มีแถบสีดำพาดผ่านนัยน์ตาและแก้ม
มีความยาวเต็มที่ประมาณ 6 เซนติเมตร พบได้ทั่วไปในแหล่งน้ำนิ่งขนาดเล็ก เช่น หนองหรือบึงน้ำที่มีหญ้าหรือวัชพืชปกคลุม ในทุกประเทศในภูมิภาคเอเชียตะวันออกเฉียงใต้ เป็นปลาที่อาศัยอยู่รวมกันเป็นฝูง มีพฤติกรรมก้าวร้าวมักกัดกันเองอยู่เสมอ ๆ ในระหว่างปลาตัวผู้ แต่ก็ไม่รุนแรงถึงขั้นตายไปกันข้างเหมือนปลากัด
นิยมเลี้ยงกันเป็นปลาสวยงาม โดยเฉพาะในต่างประเทศ ในเมืองปาล์มบีชเคาน์ตี รัฐฟลอริดา สหรัฐอเมริกา สามารถพบได้ตามท้องร่องระบายน้ำ และสามารถขยายพันธุ์ได้เอง เนื่องจากถูกนำไปในฐานะปลาสวยงาม
วุฒิสภาไทย ชุดที่ 4
วุฒิสภาไทย ชุดที่ 4 (26 มกราคม พ.ศ. 2518 - 6 ตุลาคม พ.ศ. 2519) เป็นวุฒิสมาชิกชุดที่มาจากการแต่งตั้งตามรัฐธรรมนูญแห่งราชอาณาจักรไทย พุทธศักราช 2517 ซึ่งกำหนดให้รัฐสภาไทยประกอบด้วย 2 สภา คือ วุฒิสภาไทย และสภาผู้แทนราษฎรไทย
วุฒิสภาชุดนี้มีสมาชิกจำนวน 100 คน อยู่ในวาระ 4 ปี ได้รับโปรดเกล้าแต่งตั้ง เมื่อวันที่ 26 มกราคม พ.ศ. 2518 สิ้นสุดสมาชิกภาพ เมื่อวันที่ 6 ตุลาคม พ.ศ. 2519 เนื่องจาก ยุบสภาตามประกาศของคณะปฏิรูปการปกครองแผ่นดิน ฉบับที่ 3 ลงวันที่ 6 ตุลาคม 2519
ศิริชัย ดิษฐกุล
พลเอก พลเรือเอก พลอากาศเอก ศิริชัย ดิษฐกุล อดีตรัฐมนตรีว่าการกระทรวงแรงงาน อดีตประธานคณะกรรมการนโยบายการบริหารจัดการการทำงานของคนต่างด้าว นายทหารพิเศษประจำ กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ประจำ กรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์โรงเรียนนายเรืออากาศ เป็นอดีตปลัดกระทรวงกลาโหม, อดีตเสนาธิการทหาร, อดีตผู้ช่วยผู้บัญชาการทหารบก มีชื่อเล่นว่า "บี้" หรือที่บรรดาสื่อมวลชนเรียกว่า "บิ๊กบี้"และอดีตสมาชิกคณะรักษาความสงบแห่งชาติ
พล.อ.ศิริชัย ดิษฐกุล เกิดเมื่อวันที่ 3 กุมภาพันธ์ พ.ศ. 2498
พล.อ.ศิริชัยจบการศึกษาจากโรงเรียนนายร้อยพระจุลจอมเกล้า รุ่น 24 (จปร.24) เป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ
พล.อ.ศิริชัย ดิษฐกุล เคยดำรงตำแหน่งเสนาธิการทหาร, ผู้ช่วยทูตฝ่ายทหารบก ประจำเอกอัครราชทูตไทย ณ สาธารณรัฐสิงคโปร์, เจ้ากรมข่าวทหารบก, ผู้ช่วยผู้บัญชาการทหารบก,เสนาธิการทหารบก จนกระทั่งได้รับการแต่งตั้งเป็นปลัดกระทรวงกลาโหมแทนพลเอกสุรศักดิ์ กาญจนรัตน์เมื่อวันที่ 1 ตุลาคม 2557
ในเดือนสิงหาคม พ.ศ. 2558 พล.อ.ศิริชัย ได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลพลเอกประยุทธ์ จันทร์โอชาวันที่ 22 มีนาคม 2559 เขาเสนอแต่งตั้ง พลตรี ธนิต พิพิธวณิชการ เป็นข้าราชการการเมือง ตำแหน่ง เลขานุการรัฐมนตรีว่าการกระทรวงแรงงาน
ในวันที่ 1 พฤศจิกายน พ.ศ. 2560 พลเอกศิริชัยได้ยื่นหนังสือลาออกจากตำแหน่งรัฐมนตรีว่าการกระทรวงแรงงานต่อ พลเอกประยุทธ์ จันทร์โอชา นายกรัฐมนตรีและหัวหน้า คณะรักษาความสงบแห่งชาติ หรือ "คสช." พร้อมกับทีมงานอีก 3 คนคือ "พลเอกเจริญ นพสุวรรณ" ผู้ช่วยรัฐมนตรี , "นายอารักษ์ พรหมณี" ที่ปรึกษารัฐมนตรีและ "พลโทธนิต พิพิธวณิชการ" เลขานุการรัฐมนตรีโดยให้มีผลตั้งแต่วันที่ 1 พฤศจิกายน เป็นต้นไป
สมเด็จพระราชาธิบดีซาลาฮุดดีน อับดุล อาซิซ
สมเด็จพระราชาธิบดีซาลาฮุดดีน อับดุล อาซิซพระองค์เป็นสุลต่านแห่งรัฐเซอลาโงร์ พระองค์เป็นบุตรของสุลต่านมูซา เกียฮุดดิน เกียยาด ชาห์ เป็นยังดี เปอร์ตวน อากง
องค์ที่11ของมาเลเซีย พระองค์เกิดเมื่อวันที่ 8 มีนาคม พ.ศ.2469 ที่รัฐเซอลาโงร์ พระองค์เสียชีวิตเมื่อวันที่ 21 พฤศจิยายน พ.ศ.2544 รวมพระชนมายุได้75ปี 8 เดือน ที่กัวลาลัมเปอร์ พระมเหสีชื่อ
ตวนกู สิตี ไอชาห์ มีบุตรชื่อสุลต่านชะรอฟุดดีน อิดริส ชาห์
ชเว โอน
ชเวโอน (Shwe Ohn; ภาษาพม่า: ) เป็นนักการเมืองชาวไทใหญ่ เกิดเมื่อ 14 มีนาคม พ.ศ. 2465 เป็นผู้ร่วมก่อตั้งพรรคประชาธิปไตยสหภาพ ซึ่งเข้าร่วมในการเลือกตั้ง พ.ศ. 2553 เขาเคยเข้าร่วมในการประชุมเวียงปางหลวงด้วย
ในช่วงปีสุดท้ายของชีวิตเขาตรวจพบว่าตนเองเป็นมะเร็งตับ เขาจึงได้เขียนอัตชีวประวัติของตนเองหนังสือดังกล่าวในชื่อเรื่องการเดินทางของสหภาพ ได้ตีพิมพ์ออกมาในเดือนพฤษภาคม พ.ศ. 2554เขาเสียชีวิตเมื่อ 20 สิงหาคม พ.ศ. 2553 ที่ย่างกุ้ง
ประเทือง กีรติบุตร
ศาสตราจารย์พิเศษ นายกองใหญ่ ประเทือง กีรติบุตร อดีตรัฐมนตรีว่าการกระทรวงมหาดไทย ในรัฐบาลพลเอก เปรม ติณสูลานนท์ (ครม.42) และรัฐมนตรีว่าการกระทรวงมหาดไทย, รัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ (ครม.41) อดีตตุลาการรัฐธรรมนูญ อดีตสมาชิกวุฒิสภา และอดีตประธานกรรมการอัยการ
ประเทือง กีรติบุตร เคยรับราชการเป็นข้าราชการฝ่ายอัยการ ต่อมาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2520 เป็นรองประธานสภานิติบัญญัติแห่งชาติ คนที่ 2 ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ ในปี พ.ศ. 2522 ต่อมาในเดือนกุมภาพันธ์ พ.ศ. 2523 เขาได้รับแต่งตั้งเป็นรัฐมนตรีว่าการกระทรวงมหาดไทย แทนพลเอก เล็ก แนวมาลี ซึ่งได้ย้ายไปดำรงตำแหน่งรองนายกรัฐมนตรี แต่ยังมิทันได้ปฏิบัติหน้าที่นายกรัฐมนตรี ได้ลาออกจากตำแหน่งในวันที่รัฐบาลจะแถลงนโยบายต่อสภา เมื่อวันที่ 29 กุมภาพันธ์ พ.ศ. 2523 โดยเหตุผลในการลาออกว่า "ได้เกิดการขัดแย้งระหว่างรัฐบาลกับรัฐสภาในปัญหาที่สำคัญหลายเรื่องและหลายครั้งจนยากที่จะบริหารงานของชาติ ให้ดำเนินการไปสู่เป้าหมายที่กำหนดไว้ได้" ส่งผลให้คณะรัฐมนตรีสิ้นสุดลงในทันที
ต่อมาในคณะรัฐมนตรีไทย คณะที่ 42 นำโดยพลเอก เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงมหาดไทย และได้ลาออกในเวลาต่อมา
ในปี พ.ศ. 2539 ได้รับแต่งตั้งเป็นตุลาการรัฐธรรมนูญ จากผู้แทนซึ่งคัดเลือกโดยวุฒิสภา และได้เป็นประธานกรรมการอัยการ ในปี พ.ศ. 2540
พายุพิโรธ
พายุพิโรธ () เป็นบทละครของวิลเลียม เชคสเปียร์ เชื่อกันว่าแต่งขึ้นในช่วงปี ค.ศ. 1610-1611 และเป็นบทละครสุดท้ายที่แต่งโดยเชคสเปียร์เอง จัดอยู่ในประเภทละครสุขนาฏกรรม (comedy) โดยฉบับภาษาไทย แปลโดยนพมาส แววหงส์ ตีพิมพ์ครั้งแรกโดยแพรวสำนักพิมพ์ เมื่อ พ.ศ. 2555
พรอสเพโร ดยุกแห่งมิลานและมิแรนดา บุตรสาว ถูกเนรเทศมาอยู่ที่เกาะร้างหลังถูกโค่นอำนาจโดยน้องชาย อันโตนิโอ และอลองโซ กษัตริย์แห่งเนเปิลส์ เมื่อรู้ว่าทั้งคู่จะผ่านมาใกล้ ๆ เกาะที่ตนอยู่ พรอสเพโรและแอเรียล ภูติรับใช้ ก็ดลบันดาลให้เกิดพายุใหญ่ จนเรือของอันโตนิโอและอลองโซแตกลอยมาติดที่เกาะ พรอสเพโรหาเรื่องแกล้งอันโตนิโอและอลองโซ แต่สุดท้าย เขาก็ยกโทษให้กับทั้งคู่ และยอมรับการแต่งงานระหว่างมิแรนดาและเฟอร์ดินานด์ โอรสของอลองโซ แล้วกลับไปปกครองมิลานตามเดิม
ทุ่งหญ้า
ทุ่งหญ้า () เป็นพื้นที่ซึ่งพืชพรรณส่วนใหญ่เป็นหญ้า (Poaceae) แต่ยังพบพืชวงศ์กก (Cyperaceae และ Juncaceae) ได้ ทุ่งหญิงเกิดตามธรรมชาติในทุกทวีป ยกเว้นทวีปแอนตาร์กติกา ทุ่งหญ้าพบในภูมินิเวศ (ecoregion) ส่วนใหญ่ของโลก ตัวอย่างเช่น มีการจำแนกห้าภูมินิเวศบนดินทุ่งหญ้าเขตอบอุ่น สะวันนาและชีวนิเวศทุ่งไม้พุ่ม (shrubland) เป็นห้าประเภท ซึ่งเป็นหนึ่งในแปดเขตชีวภาพของโลก
ปรัชญาชีวิต (หนังสือ)
ปรัชญาชีวิต () เป็นกวีนิพนธ์รวมเล่ม แต่งโดยญิบรอน เคาะลีล ญิบรอน ตีพิมพ์ครั้งแรกเมื่อ พ.ศ. 2466 และกลายเป็นผลงานที่ได้รับความนิยมอย่างสูง แปลไปแล้วกว่า 40 ภาษาทั่วโลก และยังคงพิมพ์อยู่เรื่อย ๆ โดยฉบับภาษาไทย แปลโดยระวี ภาวิไล ตีพิมพ์ครั้งแรกโดยสำนักพิมพ์ผีเสื้อ เมื่อ พ.ศ. 2535 (แต่มีการตีพิมพ์มาก่อนหน้านี้แล้ว ตั้งแต่ พ.ศ. 2504)
คายันทาวเวอร์
คายันทาวเวอร์ () หรือที่รู้จักในชื่อ อินฟินิตี้ ทาวเวอร์ ก่อนที่จะมีพิธีเปิดอย่างเป็นทางการ คือตึกระฟ้าแห่งหนึ่งในนครดูไบ สหรัฐอาหรับเอมิเรตส์ ด้วยความสูง 306 เมตร (1,004 ฟุต) จำนวน 80 ชั้น โดยกลุ่มการพัฒนาและการลงทุนที่ดินคายัน อาคารได้รับการออกแบบโดยกลุ่มทางสถาปัตยกรรมสกิดมอร์, โอวิงส์ และเมอร์ริล ซึ่งกลุ่มเดียวกันนี้ได้มีแนวคิดการออกแบบบุรจญ์เคาะลีฟะฮ์ในดูไบ และตึกทรัมพ์ ทาวเวอร์ ในชิคาโก คายันทาวเวอร์เปิดทำการเมื่อวันที่ 10 มิถุนายน ค.ศ. 2013 ซึ่งกลายเป็นตึกระฟ้าที่สูงที่สุดในโลกด้วยการบิดเป็นวง 90 องศา
ราชอาณาจักรคองโก
อาณาจักรแห่งคองโก ( คองโก : Kongo dya Ntotila หรือ Wene wa Kongo หรือโปรตุเกส : Reino do Kongo ) เป็นอาณาจักรแอฟริกันอยู่ในภาคตะวันตกตอนกลางของแอฟริกาในตอนนี้ทางตอนเหนือของแองโกลา , คาบินลา , สาธารณรัฐคองโกและตะวันตกของสาธารณรัฐประชาธิปไตยคองโก . เช่นเดียวกับส่วนใต้สุดของประเทศกาบอง . ในขอบเขตที่ยิ่งใหญ่ที่สุดของมันก็เข้าถึงได้จากมหาสมุทรแอตแลนติกทางตะวันตกไปถึงแม่น้ำกวันโกอยู่ทางทิศตะวันออก และจากแม่น้ำคองโกในทิศตะวันตกเฉียงเหนือไปยังแม่น้ำหน้าแรกในภาคใต้ ราชอาณาจักรประกอบด้วยจังหวัดหลักหลายปกครองโดยมานิคองโก , ภายหลังโปรตุเกสชื่อคองโก 'อึมเวเน คองโก' หมายถึงพระเจ้าหรือผู้ปกครองของอาณาจักรคองโก แต่อิทธิพลขยายไปยังสหราชอาณาจักรที่อยู่ใกล้เคียงเช่นโงโย , คาคองโก , นดองโกและมาตามบา . 
ราชอาณาจักรในช่วงปี 1390-1891 อยู่ในฐานะรัฐอิสระและ 1891-1914 อยู่ในฐานะเป็นรัฐอารักขาของราชอาณาจักรโปรตุเกส, ด้วยความพ่ายแพ้โปรตุเกสในปี 1914 การจลาจลที่เกิดขึ้นจากการยกเลิกระบอบกษัตริย์และการผนวกของดินแดนที่เหลือเป็น อาณานิคมของแองโกลา
โดเมนแบบบูล
โดเมนแบบบูล () ในทางคณิตศาสตร์และพีชคณิตนามธรรม คือเซตที่ประกอบด้วยสมาชิกสองตัวที่เป็นการตีความว่า "เท็จ" กับ "จริง" เท่านั้น ในทางตรรกศาสตร์ คณิตศาสตร์ และวิทยาการคอมพิวเตอร์เชิงทฤษฎี โดเมนแบบบูลมักจะเขียนเป็น {0, 1}, {false, true}, {F, T}, หรือ formula_1
โครงสร้างเชิงพีชคณิตที่สร้างขึ้นบนโดเมนแบบบูลตามธรรมชาติคือพีชคณิตแบบบูลบนสมาชิกสองตัว (two-element Boolean algebra) วัตถุเริ่มต้นในแคทิกอรีของแลตทิซมีขอบเขตคือโดเมนแบบบูล
ในทางวิทยาการคอมพิวเตอร์ ตัวแปรแบบบูล (Boolean variable) คือตัวแปรที่เก็บค่าเป็นสมาชิกจากโดเมนแบบบูล ภาษาโปรแกรมบางภาษามีคำหรือสัญลักษณ์ที่สงวนไว้สำหรับสมาชิกในโดเมนแบบบูล เช่น codice_1 กับ codice_2 อย่างไรก็ดี ภาษาโปรแกรมหลาย ๆ ภาษาก็ไม่ได้มีชนิดข้อมูลแบบบูลโดยเฉพาะ เช่นภาษาซีหรือภาษาเบสิก ค่าเท็จแทนด้วยจำนวน 0 และค่าจริงแทนด้วยจำนวน 1 หรือ −1 ตามลำดับภาษา เป็นต้น และตัวแปรทั้งหมดที่เก็บค่าเหล่านี้ก็สามารถเก็บจำนวนอื่น ๆ ได้อีกเช่นกัน
โดเมนแบบบูล {0, 1} สามารถแทนที่ด้วยช่วงหนึ่งหน่วย [0, 1] ซึ่งนอกจากค่า 0 หรือ 1 แล้วก็ยังมีค่าใด ๆ ที่อยู่ระหว่าง 0 กับ 1 อีกด้วย ถ้าเขียนในเชิงพีชคณิต นิเสธ (นอต) จะเขียนเป็น , การเชื่อม (แอนด์) จะเขียนเป็นการคูณ "xy" และการเลือก (ออร์) จะนิยามผ่านกฎเดอมอร์แกนได้เป็น
การตีความค่าเหล่านี้เป็นค่าความจริงเชิงตรรกะทำให้เกิดตรรกศาสตร์หลายค่า (multi-valued logic) ซึ่งกลายมาเป็นพื้นฐานของตรรกศาสตร์คลุมเครือ (fuzzy logic) และตรรกศาสตร์เชิงน่าจะเป็น (probabilistic logic) โดยค่าค่าหนึ่งจะถูกตีความว่าเป็น "ระดับ" ของความจริง นั่นคือ ขอบเขตหรือความน่าจะเป็นขนาดใดที่ทำให้ประพจน์เป็นจริง
ปฏิเวธ อุทัยเฉลิม
ายวีเรคคอร์ดส ในเครือแกรมมี่ ปัจจุบัน เป็นผู้บริหารค่ายมีเรคคอร์ดส ในเครือมิวสิกมูฟเอนเตอร์เทนเมนต์
ฟองเบียร์ เคยศึกษาที่คณะนิเทศศาสตร์ มหาวิทยาลัยศรีปทุม แต่ไม่สำเร็จการศึกษา ได้ทำงานกับค่ายอาร์เอส ราว 2 ปี โดยแต่งเพลงให้ศิลปินอย่าง เดอะซิส, เอิร์น จิรวรรณ, โมทีฟ จากนั้นได้เป็นนักแต่งเพลงให้กับค่ายแกรมมี่ โดยแต่งเพลงให้ โปเตโต้, เอ็ม อรรถพล , ก้อง กรุณ, NOS, เบิร์ด ธงไชย, ชิน ชินวุฒิ, ตีน่า, แคลช, เบล สุพล, เอบีนอร์มอล, รุจ เดอะสตาร์, ซีล ฯลฯ และเป็นเจ้าของโปรเจ็กต์ "เลิฟพิลล์ ยาดีมีไว้ฟัง" ที่เป็นอัลบั้มเพลงที่เขาแต่งขึ้นมาโดยมีนักร้องหลากหลายคนมาช่วยขับร้อง เพลงในอัลบั้มนี้ได่แก่ "ไม่มีตรงกลาง" (เอ๊ะ จิรากร), วน (อัทธ์ อังค์กูณฑ์) เป็นต้น